paragraph_text: U dodatku B u Gospodaru prstenova nalazi se pregled važnijih događaja iz Drugog doba, posebice onih koji se tiču Prstenova moći ili događaja i osoba iz Gospodara prstenova. Dodatak A u Gospodaru prstenova sadrži genealogije númenorejskih kraljevskih kuća. Nekoliko odlomaka Nedovršenih pripovijesti pobliže opisuje Númenor i nekoliko njegovih kraljeva. Na kraju Silmarilliona, "Akallabêth", ili 'pad zvijezde', ukratko opisuje pad Númenora i uspostavu kraljevstava Gondora i Arnora. Postoji još nekoliko drugih zapisa o Drugom dobu, ali zbog samo usputnog spominjanja u postojećim izvorima Drugo doba većim dijelom ostaje nejasno.